ગુજરાતીમાં સાયન્સ ફિક્શન બાબતે થયેલા કામ જોવા મેં ‘ગુજરાતી પ્રતિનિધિ વિજ્ઞાનકથાઓ’ પુસ્તક સંદર્ભ તરીકે લીધું ત્યારે તેમાં 1924માં લખાયેલી આકાશવાણી નામની વાર્તાને પ્રથમ સાયન્સફિક્શન તરીકે રજૂ કરી છે. પણ તેમાં સમાવીષ્ટ મોટાભાગની વાર્તા બાળકો માટે કે કિશોરો માટે લખાયેલી લાગે. તેમાં છેક 1998માં પ્રકાશિત પરેશ નાયકની આદિરોબો કંઈક સાયન્સ ફિક્શન અને વાર્તાકલા બન્ને ત્રાજવે સમાન્તર સ્થિતિ લાવે તેવી વાર્તા થઈ. પછી કે. આર. ચૌધરીની વાણીયોઃ માઈક્રો રોબો નામની વાર્તા પણ ધ્યાનાર્હ છે. આમ આંગળીના વેઢા પણ વધી પડે એવી અને એટલી સમાન્તર સાયન્સ ફિક્શન વાર્તાઓ રચાયેલી હું જોઈ રહ્યો છું.